Góður svefn er grunnurinn að því að einstaklingnum líði vel og á sama tíma minnkar hann líkur á allskyns líkamlegum kvillum . Ónægur svefn er einn af orsakavöldum margra af stærstu heilbrigðisvandamálum heimsins í dag . Með því að auka svefn og gæði hans er til dæmis hægt að minnka líkur á hjarta - og æðasjúkdómum , sykursýki og offitu . Góður svefn ætti einnig að vera eitt aðal verkfærið í vopnabúri íþróttamanna til að stuðla að sem mestri endurheimt milli æfinga og keppni . Þjálfarar eða stjórnendur íþróttafélaga ættu því að hafa svefntíma íþróttafólksins síns í huga þegar æfingatímar eru skipulagðir . Sérstaklega er varhugavert að skipuleggja æfingar mjög snemma að morgni eða mjög seint að kvöldi . Þegar íþróttamaðurinn þarf að mæta á æfingar á þeim tímum gefur það honum styttri svefntíma yfir nóttina sem eykur á þreytu hans og gerir honum erfiðara fyrir að standa sig á æfingunum . Nokkrar rannsóknir hafa sýnt fram á tengsl milli lítil svefns og frammistöðu , til dæmis að þeir sem eru úthvíldir geta hlaupið lengri vegalengdir en þeir sem sofa illa . Eftir eina nótt af slitróttum svefni verður hjartslátturinn hraðari , súrefnisþörf eykst og mjólkursýra í vöðvum verður meiri við áreynslu en þegar einstaklingurinn er úthvíldur . Áhrif svefnleysis á styrk virðast til að byrja með ekki vera mikil þrátt fyrir mikla syfju eða slappleika , en þeirra fer að gæta eftir þrjá daga . Einstaklingar eiga þá til dæmis erfitt með að ná hámarksþyngdum í lyftingaæfingum sem nota stóra vöðvahópa . Svefnleysi kemur líka oft niður á skapinu okkar , við verðum eirðarlaus , sýnum slæmar skapsveiflur , fáum hausverk , ranghugmyndir og fleira , en margir þjást af svefnleysi án þess að gera sér almennilega grein fyrir því . Margir eru oft þreyttir seinnipartinn , sofna yfir sjónvarpinu og eiga erfitt með að fara fram úr rúminu á morgnana . Þeir hreinlega átta sig ekki á því hversu mikið lífið væri betra ef þeir svæfu betur og meira . Ef við sofum vel aukum við hæfileika okkar til að læra , bætum andlega og líkamlega heilsu og gerum okkur klár í þrautir morgundagsins . Eitt af helstu ráðunum sem fólki er gefið til að ná góðum svefni er að neyta ekki koffíns skömmu fyrir svefn . Ástæða þess er að helmingunartími koffíns er frá þremur til fimm klukkutímum og það er talið vera í líkamanum í allt frá fjórum og upp í 11 klukkustundir . Áhrif svefns er mikill á árangur í íþróttum og er óhætt að gullyrða að sá íþróttamaður sem hugar vel að svefninum líklegri til þess að bæta sig hraðar og um leið mun ólíklegri til þess að meiðast .